google/wiki40b huggingface dataset:
Helle Pullmann

Elulugu

Lõpetas 1998 TÜ psühholoogia osakonna, 2000 samas magistrantuuri ja 2005 doktorantuuri; psühholoogiamagister (2000, TÜ), väitekiri "Üldine enesehinnang: selle mõõtmine ja seosed kooliedukusega" (Tartu, 2000), Ph.D. (psühholoogia, 2005, TÜ), väitekiri "Eesti koolilaste vaimse võimekuse ja isiksuseomaduste areng" (Tartu, 2005); aastast 2006 Helsingi Ülikooli psühholoogia osakonna järeldoktor. Oli 2001–05 TÜ psühholoogia osakonna projektijuht ja õppeülesande täitja, 2005–06 erakorraline teadur, 2006– erakorraline vanemteadur. Koostanud gümnaasiumiõpikuid.

Teadustöö

Uurimisvaldkonnad: isiksusepsühholoogia, minakontseptsioon, vaimsed võimed, kultuuripsühholoogia, akadeemiline edukus, enesehinnang, geneetika. Eesti Käitumis- ja Terviseteaduste Tippkeskuse isiksuse ja taju uurimisgrupi liige. Eesti Psühholoogide Liidu liige (aastast 2002). Üle 20 teadustrükise.

Teaduskorralduslik tegevus

2012–...    International Test Commission, liige
2001–...    Eesti Psühholoogide Liidu liige
2001–...    Eesti Käitumis- ja Terviseteaduste Tippkeskuse isiksuse- ja taju uurimisgrupi liige
2007–2008    Korralduskomitee liige, 14th European Conference on Personality
2006–2007    Association for Psychological Science, liige
2006–2008    International Association of Applied Psychology, liige

Teaduspreemiad ja tunnustused

2012, Helle Pullmann, e-Õppe Arenduskeskus, e-kursuse "Vaimsed võimed" kvaliteedimärk
2004, Helle Pullmann, Eesti Käitumis- ja Terviseteaduste Keskus, aasta publikatsioonipreemia
2000, Helle Pullmann, Haridusministeeriumi Eesti üliõpilaste teadustööde riiklik konkurss, II preemia
1999, Helle Pullmann, Haridusministeeriumi Eesti üliõpilaste teadustööde riiklik konkurss, III preemia

Kuulumine erialastesse organisatsioonidesse

Eesti Psühholoogide Liit, Eesti Käitumis- ja Terviseteaduste Keskus, International Association of Applied Psychology, Association for Psychological Science, International Test Commission

Muud publikatsioonid

Pullmann, H. (2003). Enesehinnang. Peatükk raamatus Isiksusepsühholoogia, Toimetajad Allik, J., Realo, A., & Konstabel, K. Tartu Ülikooli Kirjastus.
Pullmann, H. & Allik, J. (2002). Vaimsed võimed. Peatükk raamatus Psühholoogia gümnaasiumitele, Toimetajad Allik, J. & Rauk, M. Tartu Ülikooli Kirjastus.
Pullmann, H., Realo, A., Kreegipuu, K., Allik, J. ja Mõttus, R. (2013). Fatigue and university performance. E. Saar ja R. Mõttus (Toim.). Higher education in the crossroad: The case of Estonia (lk 93–117). Peter Lang Publishers House.
Eesti Tööstusprojekt

Eesti Tööstusprojekt oli aastatel 1944–2000 tegutsenud (riiklik) projekteerimisinstituut. Aastal 2000 ühines ettevõtte ASiga ETP Grupp ja uueks nimeks sai AS ETP Grupp. Aastal 2006 ühinesid AS Eesti Projekt, AS ETP Grupp ja AS Sweco Eesti, moodustades ASi Sweco Projekt.

Ettevõtte projekteerimistöid

Eesti Tööstusprojekt on projekteerinud nt Tallinna Ajakirjandusmaja, Tartu Ülikooli Raamatukogu, Tallinna Linnahalli.
Suure-Jaani Kool

Suure-Jaani Kool on kool Viljandi maakonnas Suure-Jaani linnas aadressil Tallinna 24. Kooli moodustavad ühe asutusena tegutsev koolieelne lasteasutus ja põhikool.
Koolil on mitu tegutsemiskohta: Suure-Jaanis, Kildul (Kildu kool), Sürgaveres (Sürgavere kool) ja Tääksis Tääksi kool.
Adsorptsioon

Kisliuki isoterm

Teistel juhtudel interakteeruvad juba tahkisele adsorbeerunud gaasi molekulid gaasi faasis olevate gaasi molekulidega. Selle tõttu on tõenäoline uute gaasimolekulide adsorptsioon juba varem adsorbeerunud gaasimolekulide juures. See muudab Langmuiri isotermi modelleerimise jaoks kasutuks. Seda efekti uuris Paul Kisliuk (1922–2008) 1957. aastal süsteemis, kus lämmastik oli adsorbaat ja volfram oli adsorbent. Et kompenseerida substraadi pinnal olevate molekulide juures adsorptsiooni tõenäosust, arendas Kisliuk eelkäija oleku teooria, mille puhul molekulid eelkäija faasis on tahke adsorbendi ja gaasilise adsorbaadi vahel. Sellest faasist adsorbaadi molekulid kas adsorbeeruvad adsorbendile või desorbeeruvad gaasifaasi. Adsorptsiooni tõenäosus eelkäija faasist sõltub adsorbeeruva molekuli kaugusest varem adsorbeerunud molekulidest. Juhul kui eelkäija olekus adsorbaadi molekul on lähedal teistele pinnale adsorbeerunud molekulidele, on tal haakumise tõenäosus, mida iseloomustab konstandi SE suurus, ja ta adsorbeerub eelkäija olekust kiirusega kEC või desorbeerub gaasi faasi kiirusega kES. Kui adsorbaadi molekul läheb eelkäija olekusse kohas, mis on kaugel varem adsorbeerunud molekulidest, siis adsorbeerumise tõenäosust iseloomustab konstandi SD suurus.
Need tegurid on sisse arvestatud konstanti, mida nimetatakse "kleepuvuse koefitsiendiks," kE
Kuna SD mõjutavad tegurid on arvesse võetud Langmuiri mudelis, siis saab eeldada et SD on adsorptsiooni kiiruse konstant. Kisliuki mudeli kiiruskonstant (R’) on erinev Langmuiri mudeli omast, kuna R’ esindab difusiooni mõju monokihi tekkele ja on proportsionaalne süsteemi difuuse koefitsiendi ruutjuurele. Kisliuki adsorptsiooni isoterm on järgmine:
Θ₍ₜ₎ on adsorbaadi poolt kaetud adsorbendi osa ja t on aeg, kui kaua adsorbent on adsorbaadi keskkonnas olnud.
Lahendades funktsioon Θ₍ₜ₎ kohta:

Adsorptsiooni entalpia

Adsorptsiooni konstandid on tasakaalulised konstandid, seega nad alluvad van’t Hoffi võrrandile:
Valemist on näha, et K variant on isosteeriline, ehk konstantsel kattumisel. Kui me alustame BET isotermist ja eeldame, et entroopia muutus on sama veeldumisel ja adsorptsioonil, saame  ehk adsorptsioon on eksotermilisem kui veeldumine.

Valkude adsorptsioon biomaterjalides

Valkude adsorptsioonil on biomaterjalide valdkonnas väga tähtis roll. Biomaterjalide pind on kontaktis bioloogiliste vahendajatega, nagu veri ja seerum, mis on kaetud valkudega. Seega elusrakud ei interakteeru otse biomaterjalide pinnaga, vaid adsorbeerunud valkude kihiga. See valgukiht vahendab interaktsioone biomaterjalide ja rakkude vahel, tõlkides biomaterjalide füüsikalisi ja keemilisi omadusi "bioloogiliseks keeleks". Rakumembraani retseptorid kinnituvad bioaktiivse valgu kihi tsentritele ja need retseptor-valk sidemed kantakse läbi raku membraani moodusel, mis stimuleerib kindlaid rakkudevahelisi protsesse, mis määravad rakkude adhesiooni, kuju, kasvu ja jaotuse. Valkude adsorptsiooni mõjutavad paljud pinna omadused nagu märgumine, pinna keemiline koostis ja pinna morfoloogia nanomeetri skaalal.
Panin

Panin oli Vene päritolu aadlisuguvõsa. 
Esimesed teated suguvõsast pärinevad 16. sajandi II poolest. Nikita Panin oli aastast 1763 Venemaa Välisasjade Kolleegiumi juht. Nikita ja tema vend Pjotr said 1767 Venemaalt krahvitiitli. Mõlemad kanti 1769 nii Eestimaa kui ka Liivimaa rüütelkonna aadlimatriklisse.
Messier' kataloog

Messier' kataloog (ka Messier' tähekataloog) on prantsuse astronoomi Charles Messier koostatud kataloog, mis sisaldab andmeid 103 udukogu ja täheparve kohta. Messier koostas kataloogi 1784. aastal ja see on kasutusel tänapäevalgi. Hiljem täiendati seda teiste astronoomide poolt 7 objektiga, mille tulemusel tänapäeval on selles 110 objekti.
Kataloogi objekte tähistatakse tähega M, nt üks konkreetne objekt on M11.
KV-85

Eellugu

Nõukogude rasketank KV-1 oli sõja puhkedes 1941. aastal tehniliselt saksa tankidest üle, kuid kannatas siiski mitmete puuduste all. Tankil oli nõrk sidur ja käigukast ning pearelv oli sama võimas kui keskmistel tankidel T-34. Negatiivne tagasiside viis peaaegu selleni, et Stalin oleks lõpetanud rasketankide tootmise Nõukogude Liidus. Vaid inseneride veenmine ning uute võimsate saksa tankide Panther ja Tiger I ilmumine sundisid Stalinit ümber mõtlema. 
KV-1 puuduste kõrvaldamiseks oli 1942. aastal alanud projekt parema soomuse ja relvastusega rasketanki KV-13 loomiseks. Esimene prototüüp valmis mais 1942. aastal. Põhiliseks muudatuseks oli metallivalu ulatuslikum kasutamine torni ja suure osa kere valmistamisel. Esimestel katsetustel ilmnesid vead ülekandega ja roomikud kippusid purunema. Vigade parandamiseks võeti üle mitmeid KV-1S veermiku osi, kuid umbes samal ajal hakkas Stalin mõtlema rasketankide ehitamise peatamisest. Peakonstruktor Žozef Kotin jätkas siiski omal initsiatiivil tööd ja lasi oma meeskonnal kogu tanki ruumipaigutuse ümber projekteerida. Algsest kavandist jäi alles ainult vedrustus ja veermik. Kotini töö tasus ennast ära, kuna 1943. aasta alguses nõudmine uue rasketanki järgi taastus. Edasi jätkus töö uue tanki kallal kahes suunas: osa Kotini meeskonnast jätkas KV-13 prototüübi edasiarendamist, mis viis lõpuks tanki IS-1 loomiseni. Teine osa jätkas KV-1 moderniseerimist KV-1S baasil.

Kirjeldus

KV-1S kere esikülje paksust suurendati 82 millimeetrilt 100 millimeetrini ja sellele paigaldati IS-1 jaoks loodud torn koos uue 85 mm kahuriga D-5T. Uus torn oli suurem, kui varasem KV-1 torn ja KV-1S keret laiendati selle mahutamiseks. Kuna nõuded nägid ette, et tanki peab mahtuma 70 mürsku, siis loobuti viiendast meeskonnaliikmest, et teha ruumi laskemoona riiulitele. Valminud tank sai nimeks KV-85. See jäi IS-1-le alla nii mobiilsuses, kui ka soomuskaitses, kuid seda toodeti 1943. aasta keskpaigast aasta lõpuni, kuniks IS-1 tootmisega seotud tehnilised probleemid ületati 130, 144 või 148 masinat, siis tootmine lõpetati. 
Lisaks 85 mm pearelvale oli tanki relvastuses ka kolm 7,62 mm kuulipildujat DT, neist üks paiknes torni tagaküljel.

Kasutamine

KV-85 ei olnud väga edukas. Ukrainas löödi 20 KV-85-t 34. Kaardiväe Rasketankide Läbimurdepolgust novembris 1943. aastal Panzer IV tankide ja Marder II liikursuurtükkide poolt tagasi, kusjuures üks kolmandik KV-85 tanke hävitati. Analüüs näitas, et uuemate saksa tankide vastu on KV-85 soomus liiga õhuke. Isegi, kui mürsk soomusest läbi ei tunginud, võis see soomuse siseküljelt kilde lahti lüüa ja see oli meeskonnale ohtlik. Samas polnud KV-85 enda kahur piisavalt võimeas, et saksa tanke pikemalt distantsilt hävitada.
Biometaan

Biometaan on mitmete erinevate tehnoloogiate abil biogaasist valmistatud metaanirikas (95–98%) gaasiline kütus. Metaan (CH₄) on biogaasi põhikomponent ja selle energiat sisaldav osa, mida saab kasutada transpordivahendites
mootorikütusena ning kütusena elektri ja soojuse koostootmisel vastavates seadmetes.
Glaubitzi vald

Vallaosad

Marksiedlitz, Radewitz ja Glaubitz.
Anton Irve tänav

Anton Irve tänav on tänav Viljandi linnas.
Tänava pikkus on 241 m.
Lepassaare raudteejaam

Lepassaare raudteejaam (endise nimega Vastseliina raudteejaam; vene keeles Нейгаузен) on raudteejaam Võru maakonnas Võru vallas Lepassaare külas.  
Läbi Lepassaare kulgeb Valga–Petseri raudteelõik, mis valmis 1889. aastal osana Riia–Pihkva raudteest. Jaam kandis algul nime Vastseliina raudteejaam, kuigi Vastseliina kiriku juurest on Lepassaare jaama 14 km. Jaam jäi avamise ajal Vastseliina kihelkonda Loosi mõisa maadele.
Reisirongid sõitsid läbi Lepassaare liinil Valga-Veski kuni 2001. aastani. Lepassaare raudteejaamale eelnes sellel liinil Valga poolt tulles Otsa raudteepeatus ja järgnes Tuderna raudteepeatus.
Praegu kasutatakse raudteed ainult kaubaveoks.
Lepassaare raudteejaamas asub üks madal perroon, jaamahoone ning lisaks peateele ka üks kõrvaltee. Aegade jooksul on kõrvalteede arv järjest vähenenud. Möödunud sajandi lõpus asus jaamas kokku kolm kõrvalteed ning üks tupiktee.

Jaamahoone

Raudtee põhjaküljel asetseb 1889. aastal valminud jaamahoone. Jaamahoone moodustab ansambli ühes kõrval asuvate pagasikuuri ja  käimlaga. 
Kroonuhistoritsistlikus stiilis jaamahoone ehitati tüüpprojekti järgi. Tegemist on ainsa seda tüüpi esindava jaamahoonega Eestis, mis säilitanud originaalkubatuuri.
Tsütokroom P450

Tsütokroom P450

P-täht tsütokroom P450-s tähistab pigmenti, kuna need heemvalgud ja heemensüümid ilmutavad vaatlejale punast värvi. Number 450 aga kompleksi CO-ga redutseerunud staadiumis, ensüümi neeldumismaksimumiga 450 nm juures.

CYP geenid

Tänapäeval on klassifitseeritud rohkem kui 370 CYP perekonda, imetajatel tegevad aga 18 CYP perekonda (inimestel on ligi 57 CYP450 geeni).

Taimedel

Taimedel on tegevad väga arvukad geeniperekonnad, mille esinemine on taimeliigiti erinev (üle paarisaja geeni);

Inimesel

CYP1A1, CYP1A2, CYP1B1, CYP2A6, CYP2A7, CYP2A13, CYP2B6, CYP2C8, CYP2C9, CYP2C18, CYP2C19, CYP2D6, CYP2E1, CYP2F1, CYP2J2, CYP2R1, CYP2S1, CYP2U1, CYP2W1, CYP3A4, CYP3A5, CYP3A7, CYP3A43, CYP4A11, CYP4A22, CYP4B1, CYP4F2, CYP4F3, CYP4F8, CYP4F11, CYP4F12, CYP4F22, CYP4V2, CYP4X1, CYP4Z2, CYP7A1, CYP7B1, CYP8B1, CYP11A1, CYP11B1, CYP11B2, CYP17A1, CYP19A1, CYP20A1, CYP21A1, CYP21A2, CYP24A1, CYP26A1, CYP26B1, CYP26C1, CYP27A1, CYP27B1, CYP27C1, CYP39A1, CYP46A1, CYP51A1 jt.

Funktsioonid

Tsütokroom P450 ensüümid katalüüsivad orgaanilisi ühendeid (oksüdatsioon, peroksüdatsioon jne) ja on tegevad mitmete bioloogiliste molekulide biosünteesis, toitumisel, aga ka eksogeensete võõrainete nagu toksiinid, ksenobiootikumid, ravimid, sünteetilised östrogeenid jpm rakusisesel metabolismil.
CYP perekonna liikmed (CYP1, CYP2, CYP3 jt osalevad enamiku (70–75%) ravimite metabolismis.
Kuid ka söödud toit, näiteks küüslaugusaadused mõjutavad nende aktiivsust, seega tuleks võimalusel ravimite ja küüslaugu koos manustamisel, ravimi toime võib alaneda või ka tõusta, jälgida arsti ettekirjutusi.

Ajaloolist

Esimesed tsütokroom P450 eksperimentaalsed tõendid pärinevad arvatavasti aastast 1955, mil J. Axelrod, B. Brodie et al. tuvastasid ensüümisüsteemi maksa endoplasmaatilises retikuulumis.
Nivhid

Nivhid (vana nimetus giljakid) on paleoaasia rahvas Venemaal Habarovski krais Amuuri jõe alamjooksul ja suudmealal ning Sahhalini põhjaosas. Nivhide asuala ei ole kompaktne, nad elavad enamasti läbisegi venelaste ja negidalidega. 2010. aasta rahvaloenduse andmetel elas Venemaal 4652 nivhi, neist 2290 Sahhalini oblastis ja 2149 Habarovski krais.
Antropoloogiliselt kuuluvad nivhid mongoliidse rassi sahhalini-amuuri alamrühma.
Nivhi keel kuulub paleoaasia keelte hulka. Tänapäeval on nivhid keeleliselt peaaegu täielikult venestunud. 2010. aasta rahvaloenduse andmetel oskas Venemaal nivhi keelt ainult 198 inimest. Täielikku assimileerumist on takistanud peamiselt antropoloogilised tegurid.
Kuni 1860. aastani kuulusid nivhid Hiina mõjusfääri, seejärel sattusid Venemaa alluvusse. Varasemal ajal olid nivhid paiksed kalastajad ja mereloomaküttijad. 20. sajandil on nad hakanud tegelema ka maaviljeluse ja karjakasvatusega.
Gustav Laanekõrb

Gustav Laanekõrb (ka Laanekorb; 19. september 1876 Tallinn – 1941) oli Eesti sporditegelane ja kohtuametnik.
Juulis 1940 arreteeriti NKVD poolt, aprillis 1941 mõisteti 10 aastaks vangi. Tema edasise saatuse kohta teateid ei ole.

Haridus

Lõpetas Tallinna linnakooli ja õppis juristiks.

Isiklikku

Võttis osa vabadussõjast Tallinna 1. kaitsepataljoni reamehena, "tehes kaasa lahingud Tartust kuni Võruni".
Tema tütar Anna-Liisa Künnapa oli sportlane: Eesti meister võrkpallis 1940 ja 1941, Eesti meistrivõistluste hõbe kuulitõukes (1938) ja pronks kõrgushüppes (1939).
Plastaken

Plastaken on plastist raamiga aken.
Plastakende puhul on oluline eristada neid soojusjuhtivuse järgi. Mida väiksem see on, seda soojapidavam on aken. Plastakende soojusjuhtivus jääb enamasti vahemikku 0,8–1,7 W/m²K. Samuti tuleb arvestada, et akna klaas ja raam juhivad soojust erinevalt. 
Plastaknas kasutatakse peamiselt klaaspaketti.
1970. aasta mäesuusatamise maailmameistrivõistlused

1970. aasta mäesuusatamise maailmameistrivõistlused olid 21. maailmameistrivõistlused mäesuusatamises, mis toimusid 7.–15. veebruarini Val Gardenas Itaalias. Võistlustel jagati välja 8 komplekti medaleid (neli ala nii meestele kui naistele).
Adonis-Prosper Neemre

Adonis-Prosper Neemre (aastani 1936 Adonis-Prosper Neumann; sündis 4. detsembril 1910 Nõmmel) oli eesti vaimulik.
Ta lõpetas aastal 1930 Tallinna Linna Poeglaste Humanitaargümnaasiumi. Aastatel 1931–1936 õppis ta Tartu Ülikooli usuteaduskonnas. Prooviaastal oli ta Keila Miikaeli koguduses. Ordineeriti 20. oktoobril 1937 õpetajaks.
Ta oli aastatel 1937–1938 Paldiski Nikolai koguduse õpetaja. Aastatel 1938–1939 oli ta asetäitja õpetajaks ning aastatel 1939–1941 õpetajaks Kärdla Johannese koguduses. Lisaks hooldas ta 11. novembrist 1939 Reigi Jeesuse kogudust.
Neemre arreteeriti 22. juulil 1941; ta küüditati Venemaale ning talle mõisteti 27. oktoobril 1941 Irkutski oblasti kohtus § 58–13 järgi 6 aastat vanglat ja 5 aastat asumist. Tema edasise saatuse kohta puuduvad andmed.
Kellel on Venemaal hea elada

"Kellel on Venemaal hea elada" (vene keeles "Кому на Руси жить хорошо") on Nikolai Nekrassovi poeem, milles ta kirjeldab seitsme talumehe reisi läbi Venemaa eesmärgiga leida õnnelikku inimest.
Eestis ilmus poeem 1955. aastal Eesti Riiklikult Kirjastuselt, selle tõlkija oli August Sang (Raamatukoi).
Indiana

Rahvastik

2010. aasta seisuga elab Indianas 6 483 802 inimest.
Ants Erm (keemik)

Ants Erm (17. juuli 1934, Võsu – 28. juuni 2003) oli eesti keemik, tegeles terpenoidide sünteesi ja gaasikromatograafia meetodite arendamise ning keskkonna-analüütikaga. Ants Erm sündis Võsul kooliõpetajate peres, pärast sõda asus pere Pärnusse.

Tunnustused

1983 sai vanemteaduri kutse
1982 Nõukogude Eesti teaduspreemia kollektiivi liikmena "Terpeensete feromoonide, juvenoidide ja lõhnaainete telomerisatsioonimeetodil kompleksse sünteesimise teaduslike aluste väljatöötamise eest"

Isiklikku

Ants Ermi harrastused: muusika (klaver ja meeskoor), tennis, purjetamine, suusatamine, orienteerumine
Ants Ermil on kolm poega: Jüri Erm (sündinud 1958; lõpetas TPI elektroonika alal), Andres Erm (sündinud 1960; lõpetas TPI majanduse alal) ja Tõnis Erm (sündinud 1982; lõpetas 2007 Helsingis Swedish School of Economics and Business Administration magistrikraadiga; Eesti tipporienteeruja). Andres Ermi poeg Johannes Erm on kümnevõistleja.
Ants Ermi õed on Anne Erm (sündinud 1943, lõpetanud Tallinna Konservatooriumi) ja Kadri Siimer (sündinud 1937, lõpetanud TPI keemikuna)
Lükati tee

Lükati tee on tänav Tallinnas Pirita linnaosas Kloostrimetsa asumis.
Tänav algab Kose teelt ja lõppeb Kloostrimetsa teega ristudes. Osa tänavast kulgeb Pirita jõe kõrvalt.
Kose tee 27 // Lükati tee 1 on 20. sajandi algusest pärinev elamu, ehitusmälestis. 
Tänavat läbib Pirita-Kose-Kloostrimetsa ringrada. 
Lükati teel on Lükati sild üle Pirita jõe.
Lükati tee sai nime 12. juulil 1949. Tänav on saanud nime Pirita jõe kaldal asuva vana Lükati veskitalu järgi.
Eesti NSV Konstitutsioon (1940)

Eesti NSV Konstitutsiooni võttis 25. augustil 1940 vastu Riigivolikogu, mille järgi muudeti senine Riigivolikogu ümber Ülemnõukoguks. Uuteks kõrgemateks riigivõimu organiteks said Ülemnõukogu Presiidium ja Rahvakomissaride Nõukogu.
Eesti NSV konstitutsioon oli koostatud NSV Liidu konstitutsiooni eeskujul.

Natsionaliseerimine

Konstitutsioon kaotas eraomanduse ja riigi majanduslikuks aluseks võeti sotsialistlik majandussüsteem. Eelduseks oli kapitalistliku majandussüsteemi likvideerimine: tööstusettevõtete, tootmisvahendite, pankade, maaomanduse, transpordi ja sidevahendite natsionaliseerimine. Sotsialistlik omandus Eesti NSV-s oli kas riiklik (kogu rahva vara) või kooperatiivne omandus.
Sotsialistliku majandussüsteemi kõrval olid Eesti NSV seadusega määratud piires lubatud üksik-talupoegade ja käsitööliste eramajapidamised ning väikesed tööstuslikud ja kaubanduslikud eraette­võtted.
Inimeste suhe töösse ja majandusellu määrati loosungiga: "kes ei tee tööd, see ei pea ka sööma." ja "igaühelt ta võimete järgi, igaühele ta töö järgi".

Riiklik alluvus

Eesti NSV konstitutsioon määras, et poliitiliselt lähtub ENSV NSV Liidu põhiseaduse paragrahvist 14. Ülejäänud küsimused lahendakse ENSV konstitutsioonist lähtuvalt.
Reio Avaste

Reio Avaste (sündinud 26. septembril 1976 Kilingi-Nõmmes) on eesti arhitekt.
Keskhariduse omandas Reio Avaste Kilingi-Nõmme Keskkoolis (1982–1994) ning arhitektuurialase rakenduskõrghariduse Tallinna Kõrgemas Tehnikakoolis (1994–1998). Aastal 2002 alustas Avaste magistriõpinguid Eesti Kunstiakadeemias arhitektuuri erialal. 2000–2001 läbis ta Tallinna Kultuurirahvaülikoolis fotograafia erikursuse.
Aastatel 1996–1997 töötas Reio Avaste tehnikuna Tondi-1 AS-is. Alates 1997. aastast töötas ta arhitektuuribüroos Eek&Mutso, olles kaasautorina tegev selle büroo mitme tähtsama objekti juures. Nendest töödest võib esile tõsta elamut Mähel, Kamikaze Pubi Mustamäel ning korterelamuid Liivalaia ja Tatari tänaval. 2011. aastal asutas oma büroo Avaste Arhitektuuribüroo OÜ.
Tema töid iseloomustavad mitmekülgne materjalikasutus, selged vormid ja funktsionaalne mahujaotus.
Reio Avaste on Eesti Arhitektide Liidu liige alates 2008. aastast.
Tema arhitektuurifotosid on ilmunud mitmes raamatus ja ajakirjas (ajakiri Maja, Arhitektuuriaasta 2008 ja 2009, mõned Jalutaja Teejuhi sarja raamatud jne).
Boris Taar

Boris Taar (kuni 1935. aastani Boris Thar; 7. jaanuar 1910 Gagra – 29. juuni 1942 Norilsk) oli Eesti sõjaväelane (leitnant).
Teenis Ratsarügemendis. Arreteeriti NKVD poolt 15. juunil 1941, hukati.
Euroopa amet vabadusel, turvalisusel ja õigusel rajaneva ala suuremahuliste IT-süsteemide operatiivjuhtimiseks

Euroopa amet vabadusel, turvalisusel ja õigusel rajaneva ala suuremahuliste IT-süsteemide operatiivjuhtimiseks (eu-LISA) on Euroopa Liidu amet, mille ülesandeks on Euroopa Liidu suurte infosüsteemide ja sidetaristu operatiivjuhtimine. eu-LISA loodi 2011. aastal, et hallata teise põlvkonna Schengeni infosüsteemi (SIS II), viisainfosüsteemi (VIS) ja asüülitaotlejate sõrmejälgede infosüsteemi Eurodac.  Ameti operatiivkeskus asub Prantsusmaal Strasbourgis, varurajatis Austrias Sankt Johann im Pongaus ja peakorter Tallinnas. 
eu-LISA haldus- ja juhtimisstruktuuri kuuluvad haldusnõukogu, nõuanderühmad ja tegevdirektor. Haldusnõukokku kuuluvad EL liikmesriikide
ja Euroopa Komisjoni esindajad, tegevdirektor on alates 1. novembrist 2012 Krum Garkov .
eu-LISA ülesandeks on lisaks olemasolevat infosüsteemide haldamisele ka uute infosüsteemide väljatöötamine, ülesehitamine ja käitamine, mille hulka kuuluvad riiki sisenemise ja riigist väljumise süsteem, reisiinfo ja reisilubade süsteem ning karistusregistrite infosüsteem.
eu-LISA tegutses Tallinna kesklinnas Euroopa Majas  kuni uue hoone valmimiseni Lennusadama lähedal  eu-LISA uus peahoone aadressil Vesilennuki 5 avati 19. septembril 2018  Hoone projekteerisid Üllar Ambos, Jaan Kuusemets, Pille Noole, Ioannis Lykouras ja Erko Luhaaru (DAGOpen OÜ, LÜNK arhitektid OÜ) , sisekujunduse autorid on Margit Teikari ja Tuuli Trei (Stuudio TEMA OÜ).
Richard Ritsing

Isiklikku

Richard Ritsingu poeg on koorijuht ja helilooja Alo Ritsing.
Limbinina

Limbinina (ka Limbi nina) on neem (maanina) Saare maakonnas Abruka saarel. Ninast umbes 250 m loode suunas asub Kadakanina.
Nina koordinaadid on 58° 9′ N, 22° 32′ E.
Homecoming

"Homecoming" on USA rokkbändi Green Day 12. laul albumilt American Idiot.

Laulu sisu

Laulu peategelane on Jesus Of Suburbia, kes esineb peaaegu kogu albumi vältel. Kuna ta saab aru, et linna kolimine polnud hea mõte, siis otsustab ta koju agulisse tagasi tulla.

Laulu liigendus

Laul on 9 minutit pikk ning see on jaotatud viieks osaks. Kolmanda osa kirjutas ning laulis linti bassist Mike Dirnt, neljanda trummar Tre Cool.
I. Death Of St. Jimmy ('Püha Jimmy surm')
Jeesus mõtles koju tulla, kuid selleks oli vaja hävitada tema teine isiksus Püha Jimmy, kes tegeles narkodiilerina ning oli üldse kuratlik tegelane. Ta viskab Jimmy oma peast välja, ise öeldes laulus, et Jimmy lasi enda ajud püssiga lahte ning see on Jeesuse enda privaatne enesetapp.
II. East 12th Street ('East'i 12. tänav')
Jeesus oli saanud korraliku tööotsa sekretärina, kuid talle ei meeldi see koht ning ta sooviks parema meelega teha midagi muud.
III. Nobody Likes You ('Sa ei meeldi kellelegi')
Jeesusele tuleb meelde, kuidas tema tüdruk, keda kutsutakse albumis Whatsername'iks, tema maha jättis. Tema lahkumissõnad, milles ta andis teada ka selle, et isegi Jeesuse sõbrad on ta ära põlanud, kummitavad Jeesusel peas. "Nobody likes you, everyone left you, they're all out without you, havin' fun" - "Sa ei meeldi kellelegi, kõik on su hüljanud, nad on kõik sinuta väljas ning neil on lõbus."
IV. Rock'N'Roll Girlfriend ('Rock'n'rolli tüdruk')
Jeesus saab oma kodukandi sõbralt Tunnylt, kes otsustas paikseks jääda, kirja. Tunny mainis, et tal on palju rock 'n' rolli asju, nagu auto, maja jne.
V. We're Coming Home Again ('Me tuleme uuesti koju')